als_Latn dik_Latn sag_Latn
Faktorët që ndikojnë në vitalitet
Thënë thjesht, vitaliteti është aftësi e trupit për t’u përballur me ngarkesat e përditshme fizike. Edhe pse atë e lidhim shpesh me peshën ideale trupore, vitaliteti është shumë më tepër se kaq. Atë e përcaktojnë faktorë të ndryshëm.
Përqindja e yndyrës
Kjo është përqindja e peshës së përgjithshme të trupit që është e përbërë nga yndyra. 10 deri në 14 për qind e yndyrës konsiderohet e mirë për meshkujt, ndërsa 14 deri 18 për qind e yndyrës për femrat. Përveç nëse jeni trajner apo ndonjë atlet profesionist, përqindja e yndyrës në trup duhet të mbetet brenda këtyre kufijve.
Niveli shumë i ulët i yndyrës mund të shkaktojë probleme me zhvillimin e trupit, anemi dhe çrregullime në ciklin menstrual. Nga ana tjetër, niveli shumë i lartë i yndyrës shkakton trashje dhe pengon veprimtarinë e përditshme fizike. Pa marrë parasysh sa kilogramë i keni, përkujdesuni që përqindja e yndyrës të mbetet brenda këtyre kufijve.
Qëndrueshmëria aerobike
Kjo rezistencë tregon se sa shpejt trupi e liron oksigjenin. Treguesi i mirë i qëndrueshmërisë aerobike është ulja e rrahjeve të zemrës, madje edhe në fazat e aktiviteteve intensive fizike.
Një tregues tjetër është rimëkëmbja e shpejtë pas aktiviteteve aerobike. Që ta rritni qëndrueshmërinë tuaj, rriteni intensitetin e ushtrimeve gradualisht.
Përqindja e muskujve
Ashtu siç ka nevojë për një përqindje të caktuar të yndyrës, trupi ka nevojë edhe për një përqindje të caktuar të muskujve në mënyrë që të mbetet i shëndetshëm. Përqindja ideale e muskujve varet nga personi, por të gjithëve u duhet një përqindje e caktuar që t’i kryejnë aktivitetet e përditshme fizike.
Pas moshës 30 vjeçare, përqindja e masës muskulore fillon të bjerë. Prandaj kemi nevojë për trajnime të forcës. Muskujt i mbrojnë organet dhe e ruajnë qëndrimin e duhur të shpinës. Që plakja të jetë gracioze, mbajeni përqindjen e masës muskulore sa më të madhe.
Fleksibiliteti
Këtu nuk mendojmë për bërjen e numrave të çuditshëm ose akrobacirave, por kryerjen e papenguar të lëvizjeve të ndryshme të trupit. Është e rëndësishme t’i shtrini muskujt pas ushtrimit për të përshpejtuar shërimin e tyre dhe për ta siguruar rrjedhjen e ushqyesve.
Mbajtja e një trupi fleksibël zvogëlon rrezikun e lëndimit gjatë ushtrimeve dhe siguron një plakje me më pak komplikime.
Forca
Forca është aftësia për të përdorur muskujt deri në një masë të caktuar. Ka forma të ndryshme të forcës, dhe të gjitha janë të bazuara në faktin se sa jemi në gjendje t’i lëvizim gjërat përreth nesh. Me plakje, ne i humbim muskujt dhe forcën të cilat e mbrojnë trupin.
Ushtrimet për forcë janë po aq të rëndësishme sa edhe ushtrimet aerobike. Rritja e forcës e ngadalëson procesin e plakjes.
Ekuilibri statik
Kjo është aftësia e trupit për ta mbajtur një pozicion për një kohë të caktuar. Tek ruajtja e ekuilibrit statik, ne përdorim grupe më të vogla të muskujve të cilat e mbrojnë shëndetin e nyjave dhe e përmirësojnë funksionin e tyre.
Personi i cili ka një ekuilibër statik të zhvilluar mirë, ka më pak rrezik të lëndimit gjatë ushtrimeve.
© KOHA.net
Mogherini në Prishtinë e Beograd, anashkalohet ShkupiPërfaqësuesja e Lartë e Bashkimit Evropian për Politikë të Jashtme, Federica Mogherini prej sot po qëndron në Ballkan, ndërsa agjenda e saj anashkalon Shkupin. ...
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Rama harron shqiptarët e Maqedonisë (19)
- BDI kërkon të jetë pjesë e dialogut për dalje nga kriza (12)
- Çfarë duhet të bëjnë shqiptarët në krizën aktuale në Maqedoni (10)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dan_Latn als_Latn als_Latn als_Latn als_Latn als_Latn ita_Latn als_Latn als_Latn tur_Latn als_Latn als_Latn als_Latn als_Latn als_Latn als_Latn als_Latn